Draugur banar ekkju . Herdís Magnúsdóttur var ekkja Ívars Ejólfssonar , en hann hafði drukknað tveimur árum fyrr . Snemma fór að bera á því að Ívar lægi ekki kyrr , en keyrði fyrst um þverbak þegar maður einn , Sturla Gottskálksson , bað ekkjunnar . Tók draugsi þá að vitja hennar , hafði við hana mök í svefni og togaðist á um sængurklæðin við hana . Þorleifur Þórðarson sem oftast er nefndur Galdra-Leifi var fenginn til aðstoðar og las hann draugnum stefnu og varð hlé á aðsókninni um stund . En síðan magnaðist draugagangurinn um allan helming og lauk með dauða Herdísar . Frá þessu segir Gísli Oddsson biskup .